زامبیا

زامبیا  اتا کشور هسته که آفریقای جنوب دره و کنگو دموکراتیک جمهوری، زیمباوه و آنگولا جه هم‌سامون هسته. ونه نیشتنگا (= پایتخت) لوساکا هسته. زامبیای ِگَتی (= مساحت) ۷۵۲٬۶۱۸ کیلومتر مربع و ونه جمعیت نزدیک ۱۳ میلیون نفر هسته. این کشور ِجمعیت ویشته لوساکا و ونه اطراف و «مس ِکمربند ِاستان» دله که شمال‌غرب هستنه متمرکز بَیی‌یه.

قرن سیزّهم جه زامبیا دله بانتو‌ها دَرنه. این کشور اواخر قرن نوزّه جه بریتانیا مستعمره بَیی‌یه و ونه شائون ره لندن دله انتخاب کاردنه. زامبیا ۲۴ اکتبر ۱۹۶۴ اعلام استقلال هاکرده. سال ۲۰۱۰ جهونی بانک، زامبیا ره کشوری اعلام هاکرده که سریع‌ترین اقتصادی اصلاحات ره اجرا کانده. مقر آفریقای شرق و جنوب همبازی بازار (COMESA) لوساکا دله هسته.

 تاریخ 
سال ۱۸۸۹ و سسیل رودزCecil Rhodes و لوانیکا امپراتوریKing Lewanika ِحکومِت گادِر، سیسیل رودز موفق بیه که اجازه بَییره که بریتانیا جه نیرو بیاره تا معادن جه استفاده هاکنه. این منطقه اون گادِر بریتانیای ِجنوبی آفریقای ِکمپانی British South Africa Company چلّه بِن دَیّه. سال ۱۹۲۴ جه رسماً زامبیا بریتانیا مستعمره بیه. 

سال ۱۹۵۳ تا ۱۹۶۴ میلادی شمالی رودزیایِ فدراسیون که اسا «زامبیا» بَیی‌یه، جنوبی رودزیا که اسا «زیمباوه» هسته و نیاسالندNyasaland که اسا «مالاوی» هسته، تحت عنوان «رودزیا و نیاسالند ِفدراسیون» متحد بَیینه. ۲۴ اکتبر ۱۹۶۴ شمالی رودزیا رسماً این فدراسیون جه سِوا بیه و «زامبیا» نوم جه اعلام استقلال هاکرده.

 تقسیمات 
زامبیا ۱۰ استان دانه:
راست|thumb
 مرکزی
 کاپربلت
 شرقی
 لوآپولا
 لوساکا
 موچینگا
 شمالی
 شمال غربی
 جنوبی
 غربی

 مردمون 
۹۸٪ نژاد آفریقایی سیو و ۱٪ اروپایی تشکیل دِنه، زامیبایی‌ها دله ۸۷٪ مسیحی، ۱ ٪ مسلمون و باقی بومی هستنه.  زامبیای رسمی زوون، انگلیسی هسته ولی بیش از ۷۰ نوع زوون و لهجه زامبیا دله رایج هسته. 

 پانویس 

 منابع 



رج:آفریقایی کشورون
رج:آفریقا اتحادیه
رج:مشترک‌المنافع کشورون
رج:انگلیسی‌زوون کشورون